Den Vest-Sjællandske Avis, 1828-01-29
Ambassadeuren opsatte den 19de paa Fregatten Dryaden et Memorandum til Svar derpaa, som han sendte til en Engelske Consul Hr. Werry i Smyrna og for at bekiendtgiøre det. – Ambassadeuren erklærede deri, at han autoriserede Hr. Werry til at vedblive sine Consulforretninger indtil den 15de Januar, og at han havde gjort en Aftale med den Høistkommanderende paa den Engelske Escadre, om at han skulde sørge for at en tilstrækkelig Søemagt opholdt sig ved Smyrna i det mindste til den anførte Termin. Forresten vilve han overlade det til Consulen selv tilligemed de øvrige Undersaatter af Hs. Storbrittanniske Majestæt om de vilde forblive i Smyrna eller ikke, efterat hans Funktioner som Consul havde ophørt. Jøvrigt var den Aftale gjort at den Nederlandske Consuls Cancellie skulde aabnes for de Brittiske Kiøbmænd saasnart den Brittiske Consuls Cancellie var sluttet. Forresten havde Porten erklæret at den vilde for det første tage de tre Magters Undersaatter under sin egen Beskyttelse. Angaaende Smyrnas Neutralitet saa vilde han foredrage Kiøbmændenes Ønske for Hs. Majestæts Regiering, dog troede han ikke at der var noget Angreb at frygt fra Grækernes Side, og i Henseende til Søerøveriet, saa haabede han at der endelig skulde blive taget kraftfulde Forholdsregler for at giøre Ende paa dette Onde. Hans Ambassadesekretair Hr. Elliot, som havde overbragt dette Memorandum havde faaet Ordre til at formane Kiøbmændene til at de ikke skulde oversee det Precaire i Englands nærværende Forhold til Tyrkiet, og at han skulde advare dem paa en bestemt Maade mod de Farer, som deres Jnterresser kunde være udsatte for naar de forsømte den Leilighed, som nu blev dem tilbudt til at bringe deres Anliggender i Orden, og til at forberede dem til det muelige Tilfælde af et afgjort Fredsbrud, hvis Sandsynlighed det vilde være ligesaa uredeligt som uforsigtigt at skiule, i hvormeget endog et saadant Tilfælde vilde være at beklage og i hvor megen Umage man end vilde giøre sig for at afvende det, dersom det er mueligt. Hr. Elliot tilføiede til denne skriftlige Erklæring den mundtlige Yttring: at efter den 15de Januar skulde enhver gribe til de Forholdsregler, som han maatte holde for at være tienlige for sin Jnterresse. - General Guilleminot gav omtrent et lige saadant Svar til den Deputation, som de Franske Kiøbmænd sendte til ham, og da de Deputerede beraabte sig paa, at Forstanderen for det Franske Consulat havde under 19de December forsikkret dem, at den, desuden maaskee kun korte, Afbrydelse af de diplomatiske Forhold med Porten vilde aldeeles ikke have nogen Afbrydelse af Handelsforholdene til Følge, at Cancelliet vilde forblive aabent og at Flaget opplantet; saa svarede Ambassadeuren: at det nærværende Øjeblik var saa kritisk, at han maatte tage denne Forsikkring tilbage. Desuagtet hedder det: at de Franske og Engelske Kiøbmænd have saamegen Tillid til den nærværende Gouverneur i Smyrna, Hassan Pascha, at de ville forblive der. Den Franske Admiral de Rigny skal have yttret: at de tre allierede Hoffers Fordringer til Porten kunne for nærværende Tid ikke indskrænkes længere til Fordringerne af den Londonske Tractat og at Portens Forfatning bliver værre for hver Dag, som den tøver. - Man skriver nu fra Constantinopel under 31te December: at siden Efterretninger og hvad der er passeret i Vurla er ankommen dertil, saa begynde de offentlige Anliggender at tage en alvorlig Vending. Man havde smigret sig med det Haab at Ambassadeurene vilde forblive i Vurla, og oppebie deres Hoffers Jnstruktioner. Reis Effendi har endog giort den Sardinske Minister; men under en bestandig Protestation imod Jnterventionen, nye Propositioner med den Anmodning at han skulle bringe dem til de allierede Hoffers Kundskab, og som gik ud paa, som der fortælles, at Øerne og det Græske Fastland skulde regieres af Grækerne selv; men dog forblive skatskyldige og at der skulde lægges Tyrkiske Garnisoner indi alle Fæstninger. - Saaledes fortæller man i det mindste at Forslaget har været beskaffent; endskiøndt dette Tilbud vel ikke svarer til Conventionen af 6te Juli saa var det dog et stort Skridt til en Nærmelse, og man vil derfor ikke rigtig troe det, da man saa godt kiender Sultanens Sindelag. Ambassadeurernes Erklæring til Frankerne i Smyrna giver Grund til at befrygte at Reis Effendi har ikke havt saa megen Uret, da han yttrede: at man har vel endnu videre Ydmygelser i Sinde. Uroen i Gemytterne tager meget til siden den Tid, men dog hersker endnu udvortes Rolighed. - Men nu hedder det videre i en anden Skrivelse: at Hovedstadens Tilstand bliver mere foruroligende. Sultanen synes at have fattet den Beslutning at tilbagevise alle fredelige Propositioner; men den farlige Stilling, hvori Porten staaer, har gjort et stort Jndtryk paa den største Deel af Divanet. Der skulle virkelig være gjort den Sardinske Minister Propositioner; men de komme vistnok for sildige Beretningerne fra Smyrna synes at bekræfte det Rygte, som har været i Omløb i de sidste 14 Dage at der ere tilføiede Conventionen af 6te Julii nogle hemmelige Artikler, som skulle træde i Kraft dersom de tre Ministre skulle blive nødte til at afreise, og som skulle bestaae i at der skulle tages videre executive Forholdsregler, nemlig at Dardanellerne skulle spærres og at Russerne skulle besætte Moldau og Vallachiet. Skulde Divanet endda ikke ville give efter saa skal Conventionen betragtes som ophævet, og da vil enhver af de tre Magter være beføiet til særskilt at indlade sig i en Krig med Porten. Disse Rygter kunne vel endnu ikke ansees for ganske paalidelige; men Begivenhederne i Vurla og Hr. v. Ribeaupierres Forhold synes at stadfæste dem. Siden Beretningerne fra Smyrna ere indløbne, blive saavel Divanets Møder som Udrustningerne fordobblede. De Ayans eller Notablerne ankomme fra Provinserne og sætte sig i Virksomhed og man taler om at Mønten skal nedsættes formedelst den Forlegenhed hvori Porten er for at skaffe de fornødne Penge tilveie. – En Skibscapitain, som forlod Constantinopel den 18de Decbr., havde hørt, at Sultanen vilde med det første begive sig til Adrianopel for at organisere de nye Tropper. Den Tyrkiske Regiering har betient sig af sin Forkiøbsret og har bemægtiget sig alle Kornladninger, som tilhøre de tre allierede Magter; men Skibsladninger med Kornvare ankomme bestandig dertil fra Odessa under Sardinsk Flag. Til denne Stad ankomme og afgaae uafladelig Russiske Krigskibe. Flere svømmende Batterier ere blevne bragte til Donaufloden trukne af Dampbaade og 13 Russiske Krigskibe ankom nyeligen fra Sebastopol til Odessa. – Bevægelserne af Tropperne i det indre af Rusland, skulle uophørligen vedvare og en nye stor Armee synes at samle sig under General v. Osten Sackens Commando, ogsaa hedder det at Gen. Bermolow skal paa nye sættes i Virksomhed. – Det hedder, at en stor Europæisk Magt vil optage et nyt Laan ved Contrahering med Huset Rotschild. - Det var den 1ste Januar at Greven af Capodistria afseilede til Corfu, og derfra skal han med et Engelsk Orlogskib begive sig til Grækenland.